alexandrainst/scandi-wiki huggingface dataset:
Nina Waaler

Nina Waaler (født 25. november 1960) er en norsk idrettsviter. Hun var prorektor for utdanning ved Høgskolen i Oslo og Akershus fra 2015, og er fra 2018 eneste prorektor ved institusjonen, som i 2018 endret navn til Oslomet – storbyuniversitetet. Fra 1. august 2021 er hun fungerende rektor ved Oslomet.

Utdanning og karriere 
Waaler har doktorgrad i idrettsvitenskap fra Norges idrettshøgskole (NIH). Doktorgradsavhandlingen hadde tittelen Body Image and Physical Activity. Fra NIH har hun dessuten mellomfag i idrettsvitenskap, helselære og idrettsbiologi, samt hovedfag i idrettsvitenskap. Waaler har også fransk grunnfag fra Universitetet i Bergen og kriminologi grunnfag fra Universitetet i Oslo.

Waaler har tidligere arbeidet som førsteamanuensis ved NIH og som dekan ved Fakultet for helsevitenskap ved Høgskolen i Oslo (senere Høgskolen i Oslo og Akershus; HiOA). I 2015 ble hun ansatt som prorektor for utdanning ved daværende HiOA (nå Oslomet – storbyuniversitetet).

Utgivelser (utvalg) 
 2018: Enhancing physical activity as lifestyle behavior in older persons: The Rome statement i Journal of Aging and Physical Activity. Vol. 26; av Freiberger, Ellen; Rydwik, Elisabeth; Chorus, Astrid; Tak, Erwin; Delecluse, Christophe; Schena, Federico; Waaler, Nina; Laventure, Bob; Van Meeteren, Nico

 2013: Effects of different types of exercise on muscle mass, strength, function and well-being in elderly i European Journal of Sport Science. Vol. 13; av Solberg, Paul Andre; Kvamme, Nils Helge; Raastad, Truls; Ommundsen, Yngvar; Tomten, Sissel Erland; Halvari, Hallgeir; Waaler, Nina; Hallén, Jostein

 2010:Self-administered physical activity questionnaires for the elderly: a systematic review of measurement properties i Sports Medicine. Vol. 40; av Forsen, Lisa; Loland, Nina Waaler; Vuillemin, Anne; Chinapaw, Mai JM; van Poppel, Mireille NM; Mokkink, Lidwine B; van Mechelen, Willem; Terwee, Caroline B.

 2010: The relationship between coping, self-esteem and health on outdoor walking ability among older adults in Norway i Ageing & Society. Vol. 30; av Bergland, Astrid; Thorsen, Kirsten; Loland, Nina Waaler

 2000: The Art of Concealment in a Culture of Display: Aerobicizing Women's and Men's Experiences and Use of Their Own Bodies i Sociology of Sport Journal. Vol. 17; av Loland, Nina Waaler

 2000: The Aging Body: Attitudes Toward Bodily Appearance Among Physically Active and Inactive Women and Men of Different Ages i Journal of Aging and Physical Activity. Vol. 8; av Loland, Nina Waaler

 1999: Some Contradictions and Tensions in Elite Sportsmen's Attitudes Towards Their Bodies i International Review for the Sociology of Sport. Vol. 34; av Loland, Nina Waaler

 1998: Body Image and Physical Activity. A Survey Among Norwegian Men and Women i International Journal of Sport Psychology. Vol. 29; av Loland, Nina Waaler

 1997: Har min datainnsamling blitt drevet på en etisk forsvarlig måte? i Kunnskap om idrett. Vol. 1; av Loland, Nina Waaler

Referanser

Eksterne lenker 
 Om Waaler på Oslomets ansattside.

Personer tilknyttet Norges idrettshøgskole 
Personer tilknyttet Oslomet – storbyuniversitetet
Barn (film)

Barn er en norsk dramafilm fra 2019 produsert av Motlys. Filmen er skrevet og regissert av Dag Johan Haugerud.
Hovedrollene spilles av Ella Øverbye, Henriette Steenstrup, Jan Gunnar Røise og Thorbjørn Harr.

Filmen vant to Dragon Award-priser under Göteborg Film Festival, vant fire priser under Kanonprisen 2019 og hele ni priser under Amandaprisen 2020, blant dem klassen for beste norske kinofilm. Den vant Nordisk råds filmpris for 2020, den norske Filmkritikerprisen samme år og filmkritikerprisen under Thessaloniki filmfestival.

Handling 
Den tretten år gamle Lykke er datteren til en fremtredende politiker. Hun skader ved et uhell klasse-kameraten Jamie, sønnen til en lokal politiker fra ett annet politisk parti. Jamie dør senere ved ett sykehus, og Lykke påstår at Jamies dødsfall var en ulykke - men ingen tror på henne. Skolens rektor, Liv, er en idealist som mot sin politiske overbevisning har levd i et hemmelig forhold til Karl Erik - Jamies far. Når de ikke klarer å holde dette forholdet hemmelig lenger, reagerer omgivelsene med vantro.

Livs bror Anders er også læreren til både Lykke og Jamie. Han befant seg i skolegården når Jamies ulykke fant sted, og blir deretter overveldet av skyldfølelse for ikke å ha klart å forhindre at ulykken fant sted. Resten av samfunnet må også forholder seg til situasjonen, og alle ettervirkningene. Hvordan kunne dette skje, og hvordan er det egentlig mulig for de pårørende å leve videre etterpå?

Skuespillere 
 Henriette Steenstrup: Liv
 Jan Gunnar Røise: Anders
 Thorbjørn Harr: Per Erik Lundemo
 Brynjar Åbel Bandlien: Jan
 Andrea Bræin Hovig: Eva
 Hans Olav Brenner: Sigurd
 Ella Øverbye: Lykke
 Anne Marit Jacobsen: Torunn

Priser og nominasjoner

Referanser

Eksterne lenker 
 
 

Filmer fra 2019
Norske dramafilmer
Norskspråklige filmer
Norske filmer fra 2010-årene
Filmer med vinnere av Kanonprisen
Amanda for beste regi
Amanda for beste norske film
Amanda for beste mannlige hovedrolle
Amanda for beste filmmanus
Amanda for beste mannlige birolle
Amanda for beste musikk
Amanda for beste lyddesign
Amanda for beste foto
Amanda for beste klipp
Amandaprisen 2020
Thomas Sowell

Thomas Sowell (, født 30. juni 1930 i Gastonia i Nord-Carolina) er en amerikansk økonom og sosialteoretiker.

Han ble født i Nord-Carolina, men mistet faren som liten, og moren kunne ikke ta seg av ham. Han ble adoptert av slektninger i Charlotte og vokste hos dem der og i Harlem i New York. Han sluttet på high school og tjenestegjorde i marinekorpset under Koreakrigen. Tilbake fra krigen tok han kveldskurs ved det tradisjonelt afroamerikanske Howard University, og utmerket seg slik faglig at han fikk stipend til å gå college ved Harvard University. Han tok mastergraden i økonomi ved Columbia University i 1959 og doktorgraden ved University of Chicago i 1968. Han hadde George Stigler som doktorgradsveileder, og regnes til de ledende tenkerne innen den såkalte Chicagoskolen innen liberal økonomisk teori.

Han hadde akademiske stillinger ved Cornell University og UCLA før han i 1980 kom til Hoover Institution ved Stanford University.

Sowell har utgitt over 30 bøker, flere av dem prisbelønnet, og en mengde vitenskapelige artikler. Han har vært brukt som spaltist og kommentator i en rekke amerikanske medier.

Referanser 

Økonomer fra USA
Personer fra New York City
Porsanger bataljon

Porsanger bataljon er en bataljon i den norske Hæren. Avdelingen ble etablert 1. mai 2020 og er del av Finnmark landforsvar.

Den skal etter planen være fullt etablert senest 2025 og bestå av rundt 400 soldater.

Porsanger bataljon er forlagt ved Porsangmoen, men skal kunne operere over hele Finnmark. Avdelingen viderefører i sitt merke det heraldiske hovedelementet fra tidligere hæravdelinger i Finnmark; et varghode på blå bakgrunn som er arven etter Garnisonen i Porsanger.

Organisasjon 
Bataljonen består av en kavalerieskadron og kampstøtteeskadron og stab under oppbygging. Frem mot 2025 vil bataljonen bli etablert med ytterligere én kavalerieskadron.

Oppbygging 
Den første stridsgruppe i Porsanger bataljon, med cirka 150 soldater (Kavalerieskadron 2), sto klar i januar 2019. Eskadron 2 er sammensatt av personell fra ulike deler av Hæren; de fleste fra 2. bataljon på Skjold og Kampeskadronen på Rena. Kjernen i avdelingen består av vernepliktig personell.

Se også 

 Finnmark Landforsvar
 Garnisonen i Porsanger
 2. Bataljon
 Kampeskadronen

Referanser

Avdelinger og forband i Hæren (Norge)
Forsvaret i Troms og Finnmark
Porsanger
Etableringer i 2020
Kanonprisen 2018

Kanonprisen 2018 var den 15. utdelingen av Kanonprisen og ble delt ut under filmfestivalen Kosmorama i Trondheim torsdag 7. mars 2019. Prisen gjaldt alle norske filmer med ordinær kinodistribusjon som hadde premiere i 2018. 

Det ble delt ut priser i elleve prisklasser, én mindre enn de foregående årene siden det ikke ble delt ut pris for beste filmmusikk dette året. Filmen Blindsone vant alle fem klassene den var nominert i, deriblant to til Tuva Novotny for regi og manus, og ble dermed mestvinnende film. De nominerte ble offentliggjort 8. februar 2019 og filmene Blindsone og Skjelvet fikk flest nominasjoner med med fem hver. I tillegg ble alle filmene nominert til Filmwebs Kanonpris hvor tre av dem gikk videre til en finalerunde. Utdelingen fant sted på Byscenen i Trondheim og ble ledet av Sigrid Bonde Tusvik.

Vinnere og nominerte 
Vinnere står først i listen og er merket med fet skrift.

Beste kvinnelige hovedrolle
 Pia Tjelta for Blindsone
 Ine Marie Wilmann for Sonja
 Andrea Bræin Hovig for En affære

Beste mannlige hovedrolle
 Tobias Santelmann for Mordene i Kongo
 Preben Hodneland for Når jeg faller
 Cato Skimten Storengen for Vann over ild

Beste birolle
 Oddgeir Thune for Blindsone
 Maria Bonnevie for Føniks
 Tone Danielsen for Mordene i Kongo

Beste regi
 Tuva Novotny for Blindsone
 Eirik Svensson for Harajuku
 Sofia Haugan for Røverdatter

Beste manus
 Tuva Novotny for Blindsone
 Harald Rosenløw Eeg, John Kåre Raake for Skjelvet
 Sebastian Torngren Wartin for Harajuku

Beste produsent
  for Blindsone
  for Månelyst i Flåklypa
  for Skjelvet

Beste foto
  for Utøya 22. juli
  for Harajuku
  for Sonja

Beste klipp
 ,  for Tårnet
  for Skjelvet
  for Røverdatter

Beste lyddesign
 Gisle Tveito for Utøya 22. juli
 Tormod Ringnes, Baard H. Ingebretsen for Skjelvet
 , ,  for Trondheimsreisen

Beste produksjonsdesign
  for Sonja
  for Skjelvet
  for Føniks

Filmwebs Kanonpris
 Skjelvet

Kilder 
 
 
 

Kanonprisen
Kunst og kultur i 2018
Dan van Husen

Dan van Husen (føds 30. april 1945 i Gummersbach i Tyskland, død 31. mai 2020 i Ilminster i England) var en tysk skuespiller.

Han spilte i mange Hollywood-filmer. Van Husen var kjent som sine roller i Fellinis Casanova av Federico Fellini, i Salon Kitty av Tinto Brass og en rekke andre spaghetti westerns, og Nosferatu – Nattens vampyr redigert av Werner Herzog.

Dan van Husen døde 31. mai 2020 i Ilminster i Somerset i England av COVID-19, i en alder av 75.

Referanser

Eksterne lenker
 
 

Tyske skuespillere
Personer fra Oberbergischer Kreis
Dødsfall relatert til covid-19 i Storbritannia
Skuespillere ofre for covidpandemien
Helga y Flora

Helga y Flora () er en chilensk krimserie som gikk på Canal 13 (es) fra 2020.

Handling 
Historien følger Helga Gunkel (spilt av Amalia Kassai) og Flora Gutiérrez (spilt av Catalina Saavedra) som blir sendt på deres første oppdrag: Å reise til Kerren, en ranch på Isla Grande de Tierra del Fuego, for å undersøke tyveriet av Sigfried - en kostbar hest som eies av Don Raymond Gamper (spilt av Alejandro Sieveking) en mektig ranch-eier av tysk opprinnelse som myndighetene i Chile mistenker at hjelper Nazi-Tyskland.

Denne hendelsen åpner imidlertid for en hel verden full av mysterier, hemmeligheter og historier i et ugjestmildt land. Denne tilsynelatende enkle saken skjuler en kriminell som har returnert til området for hevn, og startet en rekke forbrytelser som de andre innbyggerne foretrekker å ignorere. Men for Helga og Flora blir dette forvandlet til et mystisk puslespill med intriger som må løses med fare for deres eget liv.

Referanser

Eksterne lenker 
 

Chilenske TV-serier
TV-serier fra 2020-årene
Dramaserier
Krimserier
Thrillerserier
TV-produksjoner på Canal 13
Kjeller skole

Kjeller skole er en barne- og ungdomsskole på Kjeller i Lillestrøm kommune i Viken fylke. Skolen ble etablert i 2010, og har idag omtrent 620 elever fordelt på 27 klasser. Det er ca. 90 ansatte på skolen. 

Skolen er en satsingskole i realfagene matematikk og naturfag, og andre teknologiske fag. Skolen ligger i nærheten av det rike teknologi- og forskningsmiljøet på Kjeller. 

Skolen ble i 2018 ombygget med en paviljong. Også i 2021 ble det bygget en ny paviljong.

Rektorer 
 2014–: Øyvind Rundtom
 2010–2014: Stein Røssaak

Referanser 

Ungdomsskoler i Viken
Lillestrøm by
Byggverk i Lillestrøm kommune
Skoler i Lillestrøm
Christopher Myhre

Christopher Myhre (født 22. oktober 1795, død 24. oktober 1876 i Evje) var en norsk kjøpmann i Skien og byens første ordfører.

Virke
Han var i 1830- og 1840-årene en av Skiens ledende forretningsmenn, og drev bondehandel, sagbruk, møllebruk, tobakksspinneri, trelasthandel og sammen med svogeren Teleph Stub Plesner brennevinsbrenneri på Lundetangen gjennom firmaet Myhre & Plesner. Han hadde mange offentlige verv, blant annet som stadskaptein (sjef for Skiens borgergarde), administrator for Norges Banks avdeling i Skien sammen med byfogd Cappelen og Christopher H. Blom, og direktør i Skiens Sparebank. Han var Skiens første ordfører i perioden 1837–1838. Han var også stifter og leder for Skiens «dilettant-orkester». Han var barndomsvenn av Knud Ibsen. I 1850-årene fikk han selv økonomiske problemer.

Referanser

 
 

Norske forretningsfolk
Personer fra Skien kommune
Ordførere i Skien
Clément Mouamba

Clément Mouamba (født 1943 eller 1944 i Sibiti i Fransk Ekvatorial-Afrika, død 29. oktober 2021 i Paris) er en brazzavillekongolesisk politiker, som siden 2016 har vært statsminister i Republikken Kongo. Han var også landets finansminister.

Mouamba var finansminister under president Pascal Lissouba, fra september 1992 til juni 1993. Mouamba var et sentralt medlem i Union panafricaine pour la démocratie sociale (UPADS), som var regjeringsparti under president Lissouba, men som ble opposisjonsparti da presidenten ble kastet etter borgerkrigen i 1997-1999. 

Han var en av mange som ble anklaget for korrupsjon i forbindelse med underslag av penger fra salg av olje til langt under markedspris til det amerikanske oljeselskapet Occidental Petroleum i 1993, men anklagene mot ham og Claudine Munari frafalt i 2001, med begrunnelsen at han bare hadde fulgt ordre.

Mouamba brøt ut av partiet i 2015, i forkant av folkeavstemningen om ny grunnlov. Grunnlovsforslaget ville tillatt president Denis Sassou Nguesso å inneha presidentvervet i nok en periode. Forslaget ble vedtatt, og da Denis Sassou Nguesso vant presidentvalget i Republikken Kongo 2016 utnevnte han Mouamba som statsminister.

I mai 2021 trakk Mouamba og hans regjering seg. Han døde i Paris den 28. oktober 2021 av covid-19.

Referanser 

Brazzavillekongolesiske politikere
Fødselsdato ikke oppgitt
Dødsfall relatert til covid-19 i Frankrike
Politikere ofre for covidpandemien
Personer fra departementet Lékoumou
Bhakti Charu Swami

Bhakti Charu Swami (født 17. september 1945 i Bengal Presidency i Britisk India, død 4. juni 2020 i Florida i USA) var åndelig leder av International Society for Krishna Consciousness (ISKCON) og en disippel av ISKCONs grunnlegger A.C. Bhaktivedanta Swami Prabhupada.

Liv og virke
Han ble født i en aristokratisk bengalsk familie og bodde storparten av barndommen i Calcutta. Han dro fra India i 1970 for høyere utdannelse. Under sine universitetsstudier i Tyskland ble han kjent med og grepet av de gamle vediske skrifter.

Han ble etterhvert en ledende åndelig autoritet innen International Society for Krishna Consciousness. Han var basert i Ujjain i Madhya Pradesh i India.

Swami reiste tidlig i juni 2020 for et besøk i USA. Der ble han den 18. juni dårlig og innlagt på sykehus. Han døde 4. juli 2020 i Florida i USA  av covid-19.

Referanser

Litteratur

Eksterne lenker 
 
Official Quotation Website

Indiske musikere
Personer tilknyttet hinduismen
Personer fra divisjonen Chittagong
Personer fra Kolkata
Dødsfall relatert til covid-19 i USA
Allen Daviau

John Allen Daviau (født 14. juni 1942 i New Orleans i Louisiana i USA, død 15. april 2020 i Los Angeles) var en amerikansk filmkameramann.

Liv og virke 
Daviau ble født i New Orleans, men vokste opp i Los Angeles.

Daviau begynte sin karriere i 1960-årene som kameramann for reklamefilmer for musikere, blant annet for Jimi Hendrix og The Who.

Sent i 1970-årene og tidlig i 1980-årene begynte han å utvide sin virksomhet til fjernsynet og til spillefilmer. Særlig avgjørende var hans samarbeide med regissøren Steven Spielberg. Han var således ansvarlig for kamera i 1982 for E.T. – The Extra-Terrestrial, The Color Purple og Empire of the Sun. Dessuten var Daviau i 1977 kameramann for 2nd Unit forClose Encounters of the Third Kind og i 1984 for Indiana Jones and the Temple of Doom.

Med Barry Levinson spilte Daviau i familiedramaet Avalon og i mafiakomedien Bugsy. Daviau ble nominert til Oscar for beste kameraføring for disse samt for sine to filmer med Spielberg, men vant ikke prisen noen av gangene. I 2007 ga American Society of Cinematographers (ASC) ham utmerkelsen Lifetime Achievement Award.

Den 15. april 2020 dldse Daviau i en alder av 77 år i Motion Picture & Television Country House and Hospital av covid-19.

Filmografi (utvalg) 
 1968: Amblin'
 1973: The Brothers O’Toole
 1974: Mother Tiger Mother Tiger
 1982: E.T. – The Extra-Terrestrial
 1982: Harry Tracy, Desperado
 1983: Twilight Zone: The Movie
 1985: The Falcon and the Snowman
 1985: The Color Purple
 1987: Empire of the Sun
 1987: Harry and the Hendersons
 1990: Avalon
 1991: Defending Your Life
 1991: Bugsy
 1993: Fearless 
 1995: Congo
 1999: The Astronaut's Wife
 2000: The Tigger Movie
 2004: Van Helsing

Utmerkelser 
Oscar
 1983: E.T. – The Extra-Terrestrial'' – nominering
 1986: The Color Purple– nominering
 1988: Empire of the Sun – nominering
 1991: Avalon – nominering
 1992: Bugsy – nominering

American Society of Cinematographers
 1988: Empire of the Sun 
 1992: Bugsy
 2011: Lifetime Achievement Award fra American Society of Cinematographers

Referanser

Eksterne lenker 
 

Filmfotografer fra USA
Personer fra New Orleans
Dødsfall relatert til covid-19 i USA
Hellefjord

Hellefjord er ei lita bygd i Hellefjorden nord på Sørøya i Hammerfest kommune, i Troms og Finnmark fylke i Norge.

Pr. 30.06.2020 er det 7 bofaste i Hellefjord, og bygda huser hver helg inntil 50 hyttebesøkende, hvorav ca. 40 er aktive året gjennom.

Hellefjord Bygdelag som ble stiftet i 1995, jobber med å ivareta bygdas interesser, og har sørget for at bygdelagets medlemmer kan benytte seg av blant annet grillstue, flytebrygge, kaihus med mer.

Bygdas eneste offentlige kommunikasjon til kommunesenteret er hurtigbåten Sørøysundxpressen (tidl. navn Bygderuta). Sommerstid går det en liten lokal buss til Skarvfjordhamn, via Hønsebyvik, på utsiden av Sørøya som korresponderer med hurtigbåten. Alle biler som kjører på de kommunale veiene mellom Skarfjord og Hellefjord fraktes med hurtigbåten.

Bygda har også et kulturminne fra 1600 tallet, ikke langt fra bygdelagets grillhytte.

Referanser 

Bygder og grender i Troms og Finnmark
Bosetninger i Hammerfest
Kaptein Sabeltanns Sjørøvernatt

Kaptein Sabeltanns sjørøvernatt er en teaterforestilling som ble skrevet av Terje Formoe til oppføring i Kristiansand Dyrepark i 2020. Forestillingen er tilpasset de smittevernreglene som myndighetene innførte i 2020 for å motvirke koronaviruspandemien.

Forhåndsregler grunnet nasjonale tiltak 
Grunnet nasjonale tiltak for å begrense smitten av korona ble forestillingen satt opp på tre forskjellige scener: amfiet i Kaptein Sabeltanns verden, amfiet ved Grevens brygge og amfiet i Kjuttaviga. Tidligere år har alle kveldsforestillingene med Kaptein Sabeltann blitt fremført i Kjuttaviga. Terje Formoe har uttalt til media at Kaptein Sabeltanns sjørøvernatt kun vil bli fremført i 2020, og er basert på gamle, kjente og nye sanger fra Kaptein Sabeltann-historiene. Kaptein Sabeltanns sjørøvernatt erstattet forestillingen Kaptein Sabeltann og havets hemmelighet, som etter planen skulle vært fremført i 2020, men ble utsatt til 2022.

Rolleliste 
 Kaptein Sabeltann - Kyrre Haugen Sydness
 Langemann - Martin Karelius Østensen og Ole Martin Aune Nilsen
 Skalken - Robert Skjærstad
 Benjamin - Dagfinn Tutturen
 Pelle Pirat - Kai Kenneth Hanson og Henrik Eilif Borge
 Pysa Pirat - Frank Ole Sætrang og Yngvar Nilsen Skuland
 Pinky - Sebastian Sjåstad Overå
 Sunniva - Mathea Pedersen Kilane
 Miriam av Gral - Henriette Faye-Schjøll
 Sibylla, Grevinnen av Gral - Sofie Bjerketvedt
 Vandreskuespillere - Louise Tofte Røiri, Mikkel Maanum, Maria Westher, Helene Langseth Solberg, Simen Kristoffer Gustafson Gloppen, Margrét Ólöf Erlendsdottir og Max August Key Graarud

Referanser 

Kaptein Sabeltann
Norske friluftsskuespill
Norske musikaler
Kristiansand Dyrepark
Skuespill fra 2020
Andreas Rougtvedt Blom

Andreas Rougtvedt Blom (født 20. august 1787 i Skien, død 13. august 1851 i Gjerpen) var skipsfører og senere skipsreder i Skien, og eide Lagmannsgården fra 1825. Han var sønn av en av byens ledende kjøpmenn Hans Christophersen Blom og Elisabeth Cathrine Rougtvedt, og ble oppkalt etter morfaren Andreas Rougtvedt. Han startet som skipsfører, bl.a. på Skiensfjordens største skip «Baron Holberg» som var eid av faren og svogeren Didrich von Cappelen. Under Napoleonskrigen ble han tatt til fange av svenskene, men greide å rømme hjem til Skien. Tilbake i Skien etablerte han seg som skipsreder og var en periode blant Skiens rikeste, men tapte etterhvert hele formuen; han klarte såvidt å beholde Lagmannsgården. Da han var skipper på «Baron Holberg» hadde han en tid Knud Ibsen blant mannskapet; Blom var kjent for å være ganske streng, men skal ha likt Knuds morsomme historier.

Referanser

Norske skipsredere
Artikler i sjøfart-prosjektet
District of Guam

District of Guam er et av USAs 94 føderale distrikter og dekker territoriet Guam i Mikronesia.

Distriktet tilhører den niende domskrets, og anker over distriktsdomstolens avgjørelser går til U.S. Court of Appeals for the Ninth Circuit (med unntak av patentsaker og krav mot den føderale staten, som går til U.S. Court of Appeals for the Federal Circuit). Distriktsdomstolen har ett dommerembede samt én stilling som forhørsdommer. Ettersom domstolen ikke er hjemlet i USAs grunnlov artikkel 3, har rettens dommere kun ti års stillingsvern. Rettens sete er i Hagåtña.

Distriktets United States attorney har også ansvar for District of the Northern Mariana Islands og dekker både Guam og Nord-Marianene.

Referanser

Eksterne lenker
 U.S. District Court for the District of Guam
 U.S. Attorney for the District of Guam
 U.S. Marshal

Guam
USAs føderale myndigheter
Guam
Jean-Louis-Ernest Meissonier

Jean-Louis-Ernest Meissonier (; * født i Lyon den 21. februar 1815, † død i Paris den 31. januar 1891) var en fransk kunstmaler og skulptør, bl.a. kjent for sine historiemalerier fra Napoleonskrigene.

Biografi 
Ernest Meissonier kom som ung kunststudent til Paris, og gjorde seg straks bemerket, da han for å tjene til livets opphold måtte påta seg illustrasjonsjobber. Han var for en stor del selvlært og følte seg sterkt tiltrukket av de gamle hollandske mestres bilder i Louvre. Han var ikke det minste opptatt av striden som pågikk mellom klassisk og romantisk kunst, og gikk på mange måter sin egen vei. Meissonier utviste også en skarp iakttakerevne, og utførte treffsikre skisser, som gjorde at han ble omtalt som de en av samtidens beste tegnere.

Som maler debuterte han i 1834 med Borgere i Zaandam på besøk hos borgermesteren som hovedverk, fulgt av en serie situasjonsbilder i små format av figurer ikledd 15-, 16- eller 1700-talls drakter, plassert i en miljøkontekst med god tidskoloritt.

Den norske kunstmaleren August Schneider (1842-1873) var en entusiastisk elev av Ernest Meissonier på Kunstakademiet i Antwerpen, hvor han fikk undervise under den fransk-preussiske krig i 1871-1872.

Kilder

Referanser 

Franske malere
Personer fra Lyon